SYNEX คว้ารางวัลดิสทริบิวเตอร์ยอดเยี่ยม “ซิสโก้”
SYNEX คว้ารางวัลดิสทริบิวเตอร์ยอดเยี่ยม "ซิสโก้" เมื่อเร็วๆนี้
4 ม.ค. 2564

บริษัท ซินเน็ค (ประเทศไทย) จำกัด (มหาชน) หรือ SYNEX ในฐานะผู้นำเข้าและจัดจำหน่ายสินค้าเทคโนโลยีชั้นนำระดับโลกหลากหลายประเภท รับรางวัล “FY2020 Top Growth Distributor for Commercial &amp; SMB Business Segment” จาก CISCO (ซิสโก้) ในฐานะดิสทริบิวเตอร์ที่มียอดขายเติบโตต่อเนื่องในตลาด Commercial &amp; SMB ติดต่อกันตั้งแต่ FY2018 – FY2020 นับเป็นอีกหนึ่งรางวัลแห่งความภาคภูมิใจส่งท้ายปีของซินเน็คฯ ในการบริหารผลิตภัณฑ์ของ CISCO ได้อย่างมีประสิทธิภาพ
อีกทั้ง SYNEX ยังคงมุ่งขยายฐานการตลาดให้เติบโตอย่างต่อเนื่อง ควบคู่ไปกับบริการหลังการขายที่ครบวงจร เพื่อตอบโจทย์การใช้งานทุกภาคส่วน โดยมี พรเทพ วัชรอำนวย ผู้อำนวยการฝ่ายการตลาดกลุ่มสินค้าคอมเมอร์เชียล เป็นตัวแทน SYNEX รับรางวัลจาก ทวีวัฒน์ จันทรเสโน รักษาการกรรมการผู้จัดการประจำประเทศไทย และภูมิภาคอินโดจีน บริษัท ซิสโก้ ซีสเต็มส์ (ประเทศไทย) จํากัด ในงาน Cisco Thailand Partner Appreciation Event 2021 เมื่อเร็วๆนี้